สวัสดีค่ะ รบกวนปรึกษาคุณค่ะ มีอาการตุ่มผื่นแดงขึ้นบริเวณเอวด้านขวาและมีหัวดำ มีอาการเจ็บ ไม้คัน เสียดสีเสื้อผ้าก็เจ็บ แบบนี้จะเป็นอาการของโรคหรือความผิดปกติอะไรหรือเปล่าคะ
สวัสดีค่ะ ผื่นแดงที่บริเวณเอว อาจเกิดจาก1. การโดนแมลงสัตว์กัดต่อย2. การแพ้หรือระคายเคืองจากสารต่างๆ แต่มักมีอาการคันร่วมด้วย3.การอักเสบของเนื้อเยื่อ (cellulitis) ที่เกิดจากการติดเชื้อแบคทีเรีย ซึ่งจะทำให้ผิวหนังมีการบวมแดงนูนออกมา มีอาการเจ็บและปวดร่วมด้วย4. งูสวัด อาการจะเริ่มจากเป็นผื่นแบบตุ่มนูนแดงก่อน โดยจะมีหลายตุ่มอยู่รวมกันเป็นกลุ่ม แล้วจึงกลายเป็นตุ่มน้ำใส ร่วมกับอาการปวดเสียว แสบร้อน บางรายอาจมีไข้ ปวดหัว ปวดเมื่อยตัวได้ มีลังจากนั้นตุ่มน้ำจะเริ่มขุ่น แล้วจะค่อย ๆ แห้งตกสะเก็ดหายไป5. เป็นซีสต์ไขมันใต้ผิวหนัง แต่จะเป็นก้อนนูนที่มีสีเดียวกับผิวหนัง จะคลำได้ค่อนข้างนิ่ม ไม่เจ็บไม่ปวดในเบื้องต้น หากผื่นมี 1 ตุ่มหรือไม่กี่ตุ่ม และไม่ได้มีอาการเจ็บมาก ก็อาจสังเกตอาการไปก่อนค่ะ ทั้งนี้ ไม่ควรไปแกะ เกาหรือบีบตุ่มดังกล่าว พยายามรักษาความสะอาดผิวหนังโดยรอบ หากผื่นไม่หาย หรือมีจำนวนมากขึ้น หรือมีอาการเจ็บและปวดมากขึ้น ก็ควรไปพบแพทย์เพื่อตรวจรักษาค่ะ